Diari Oficial de la Generalitat Valenciana


Sumari del DOGV 8451, del 26-12-2018 (2018/11219)

RESOLUCIÓ de 18 de desembre de 2018, de la Direcció General per a l'Agència de Seguretat i Respostes a les Emergències, per la qual s'organitza el Certamen de Bandes Juvenils de la Comunitat Valenciana any 2019.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8451

Data del DOGV
:   26-12-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/11063


Data del document
:   18-12-2018

Organisme emissor
:   Presidència de la Generalitat

Tipus de document
:   Resolució

Descriptors 

:   * distinció honorífica

RESOLUCIÓ de 18 de desembre de 2018, de la Direcció General per a l'Agència de Seguretat i Respostes a les Emergències, per la qual s'organitza el Certamen de Bandes Juvenils de la Comunitat Valenciana any 2019. [2018/11699]  
Preàmbul  
  
La Direcció General per a l'Agència de Seguretat i Resposta a les Emergències té, entre altres, la competència en matèria d'espectacles públics, activitats recreatives, activitats socioculturals i establiments públics.  
Aquesta atribució integra la que fa referència als espectacles taurins com una espècie dins del gènere. En aquest marc, el títol III del Reglament aprovat pel Decret 31/2015, de 6 de març, del Consell, pel qual es regulen els festejos taurins tradicionals a la Comunitat Valenciana (bous al carrer) preveu la possibilitat d'un suport institucional a aquesta festa a través de la promoció d'actes o esdeveniments sobre aquest tema.  
De la mateixa manera, la Llei 18/2013, de 12 de novembre, per a la regulació de la tauromàquia com a patrimoni cultural, regula el deure dels poders públics per a la protecció i promoció d'aquella, d'acord amb el que es preveu en l'article 46 de la Constitució Espanyola.  
En aquest context, sent com és aquesta direcció general l'òrgan que assumeix, dins de l'organigrama autonòmic, les facultats d'autorització, el desenvolupament de la normativa en matèria taurina i la seua promoció artística i cultural, es procedeix a organitzar i convocar un certamen per a bandes juvenils amb el propòsit de coadjuvar a la difusió i manifestació d'aquest àmbit cultural tan arrelat en la nostra terra.  
Aquest certamen compta amb la col·laboració de la Federació de Societats Musicals de la Comunitat Valenciana (FSMCV) i de la Federació Taurina Valenciana. Ambdues, entitats representatives dels àmbits musical i taurí, denoten i representen, respectivament, sengles sectors de la societat valenciana interessats en l'avanç i el desenvolupament de la cultura a tots els nivells.  
Per tot això, d'acord amb el que es preveu en l'article 30, apartat g del Reglament orgànic i funcional de la Presidència de la Generalitat, en relació amb el que es disposa en l'article 3 de la Llei 18/2013, de 12 de novembre, i en el títol III del Reglament aprovat pel Decret 31/2015, de 6 de març, resolc:  
  
Article 1. Convocatòria  
1. Es convoca el Certamen de Bandes Juvenils de la Comunitat Valenciana any 2019, a celebrar a la ciutat de València el 10 de març de 2019 al Palau de les Arts de València.  
2. La convocatòria i les condicions del certamen atendran les bases que s'inclouen en l'annex d'aquesta resolució.  
  
Article 2. Col·laboració  
La Federació de Societats Musicals de la Comunitat Valenciana col·laborarà en l'organització d'aquest certamen en qualitat d'assessor tècnic. El règim d'aquesta col·laboració es concreta en el procedent conveni de col·laboració entre aquesta entitat i la Generalitat.  
  
València, 18 de desembre de 2018.- El director general per a l'Agència de Seguretat i Resposta a les Emergències: José María Ángel Batalla.  
  
  
ANNEX  
Bases del Certamen de Bandes Juvenils   
de la Comunitat Valenciana 2019  
  
Primera  
Podran participar en el Certamen de Bandes Juvenils de la Comunitat Valenciana les societats musicals pertanyents a la Federació de Societats Musicals de la Comunitat Valenciana (FSMCV) que complisquen els requisits següents:  
1r. Comptar amb una plantilla d'un mínim de 45 i un màxim de 65 músics federats. Del còmput del nombre de places de cada societat musical s'exclouran el director i el banderer. L'edat màxima serà fins a 21 anys.  
2n. En les bandes participants no podran figurar més de cinc reforços de la mateixa societat o aliens majors de 21 anys, i aquests no podran participar amb cap altra banda inscrita en el certamen.  
3r. Tots els components de les bandes que hagen de participar hauran d'anar proveïts del DNI original o document identificatiu equivalent (targeta d'identitat d'estranger, passaport), per a la seua identificació davant el control; aquesta identificació serà realitzada per delegats de la Federació de Societats Musicals de la Comunitat Valenciana.  
Per al control de les plantilles de les bandes participants, s'aplicarà la normativa vigent aprovada en la XLI Assemblea General de la Federació de Societats Musicals de la Comunitat Valenciana celebrada a Borriana a l'octubre de 2009.  
  
Segona  
Les inscripcions hauran de ser formulades, mitjançant una sol·licitud dirigida a la Direcció General per a l'Agència de Seguretat i Resposta a les Emergències, pel representant legal de cada banda, segons model d'instància oficial, recollida en l'annex I d'aquestes bases. La inscripció haurà de ser presentada en el Registre General de la direcció general esmentada, situada en la tercera planta de la torre 4a de la ciutat administrativa 9 d'Octubre (carrer de la Democràcia, 77, 46415 de València. Telèfons de contacte: 542 065 297 / 535 309 915. Adreça electrònica: castellano\_pkf@xdi.gf / benavent\_sqd@nhg.un).  
El termini d'inscripció serà d'un mes, a computar des de l'endemà de la publicació d'aquestes bases en el Diari Oficial de la Generalitat Valenciana.  
El certamen estarà obert a cinc bandes juvenils pertanyents a societats musicals que tinguen la seu a la Comunitat Valenciana.  
  
Tercera  
En el cas que es presenten més de cinc bandes juvenils, les cinc bandes participants seran triades per elecció motivada dels membres de la Comissió Organitzadora.  
L'ordre de participació en el certamen s'efectuarà mitjançant sorteig, a realitzar en la seu de la Direcció General per a l'Agència de Seguretat i Resposta a les Emergències. En aquest sorteig estaran presents un representant de la Generalitat, un representant de la Federació de Societats Musicals de la Comunitat Valenciana, un representant de la Federació Taurina Valenciana i un representant de cadascuna de les societats participants.  
Una vegada realitzat el sorteig i determinat l'ordre d'actuació de les bandes, aquestes no podran retirar-se del certamen, excepte en cas de força major.  
En el cas que resulte procedent, es designaran per sorteig dues bandes suplents.  
Les bandes concursants realitzaran les seues audicions per l'ordre que hagen obtingut en el sorteig.  
  
Quarta  
Les audicions es realitzaran en el Palau de les Arts de València, en horari a determinar per l'organització.  
La prova consistirà en la interpretació per cada banda de tres obres (pasdobles taurins). Les obres seran les següents:  
- Un pasdoble d'interpretació obligatòria per a les cinc bandes. Aquest pasdoble està indicat en el punt 1 de l'annex II d'aquestes bases.  
  
- Un pasdoble a triar per la mateixa banda de la llista d'obres indicades en el punt 2 de l'annex II d'aquestes bases.  
- Un pasdoble taurí de lliure elecció, que serà comunicat per les bandes en la sol·licitud d'inscripció.  
  
Cinquena  
El jurat qualificador estarà integrat per:  
- Presidència: José María Ángel Batalla. director general per a l'Agència de Seguretat i Resposta a les Emergències.  
- Secretaria: José Miguel Soria Urios.  
- Tres vocals designats pel seu prestigi, trajectòria i coneixements musicals.  
Les persones que tenen la presidència i la secretaria efectuaran les seues funcions com a tals, si bé no tindran ni veu ni vot en les deliberacions que es produïsquen.  
En la deliberació que s'efectue estarà present un representant (supervisor) de l'FSMCV, amb veu però sense vot.  
  
Sisena  
La decisió del JURAT es farà pública immediatament després d'haver finalitzat les audicions. Les decisions del jurat seran inapel·lables.  
  
Setena  
Es concediran els premis següents:  
Primer premi a la banda guanyadora: 4.000 euros.  
S'atorgarà, així mateix, a totes les bandes concursants la quantitat de 1.000 euros en concepte de participació.  
  
Huitena  
Per a allò que no regeixen aquestes bases, s'aplicarà el Reglament sobre certàmens de l'FSMCV vigent.  
  
Novena  
Tot allò no especificat en cap reglamentació i les qüestions de força major que s'esdevinguen serà resolt per la Direcció General per a l'Agència de Seguretat i Resposta a les Emergències.  
  
  
Desena  
La participació en el certamen comporta l'acceptació d'aquestes bases.  
  
ANNEX II  
  
1. Pasdoble obligatori a interpretar per totes les bandes juvenils participant:  
- Pasdoble Federació Taurina Valenciana. Compositor: Antonio Martínez Caño.  
  
2. Llista de pasdobles a triar:  
1. Pasdoble Tercio de Quites (Penya Taurina Tercio de Quites de Sueca). Compositor: Rafael Talens Pelló.  
2. Pasdoble La Taurina de Llíria (AC Taurina de Llíria). Compositor: Aitor Llimerá Galduf.  
3. Pasdoble L'Esclavina de Benifaió (Penya Taurina L'Esclavina de Benifaió). Compositor: Víctor Soria Urios.  
4. Pasdoble El Templo (Penya Taurina Pla de l'Arc de Llíria). Compositor: Raúl Martín Niñerola.  
5. Pasdoble El Burladero de Cullera (Penya taurina El Burladero de Cullera). Compositor: Juan Palmer.  
6. Pasdoble Román Collado (Penya taurina Román Collado de València). Compositor: Guillermo Olivares Vélez.  
7. Pasdoble Jesús Duque (Penya Taurina Jesús Duque de Requena). Compositor: José Martínez Gallego.  
8. Pasdoble Club Taurino de Foios (Club Taurino de Foios). Compositor: Enrique Ros Sanlúcar.  
9. Pasdoble Pablo Hermoso de Mendoza (Penya Taurina Pablo Hermoso de Mendoza de València). Compositor: Raúl Moreno Gómez.  
10. Pasdoble Hnos. Esplá de Bocairent (Penya Taurina Esplá de Bocairent). Compositor: Miguel Aparici.  
11. Pasdoble De Tinto y Oro (Associació Cultural De Tinto y Oro de València). Compositor: Antonio Martínez Caño.